  Анжелика Тихонова корреспондент 17-19 куарусёнэ Россиын Кун Думаысь депутатъёсты быръёнъёс ортчо. Быръён участокъёсы 18 аресъемъёс но, 80 арессэс ортчем арлыдоос но лыкто. Нырысьсэ куаразэс Елизавета Камаева, агай-вынъёс Александр но Алексей Соловьёвъёс, Мария Дьяконова, Ирина Иванова, Ульяна Соколова, Виталий Барабанов, Антон Сверчаков но мукетъёсыз сётӥзы. Со мынам граждан долге. Оскисько, куараме лыдэ басьтозы Елизавета Камаева, бырйись Быръёнъёсы нырысьсэ Антон Сверчаков но пыриськиз. Егит пияш табере котькудаз ветло шуэ, уго вала, со бадӟым кылкутон. Куаразэ Тимур Габбасов но сётӥз. Со пусйиз, кунлэн политика улоназ пыриськон - со котькуд кунмуртлэн долгез. Котькуд быдэ вуэм адями та уж борды визьмын но малпаськыса басьтӥськыны кулэ Тимур Габбасов, бырйись Егитъёс сяна, быръён участокъёсы мӧйыос но мылысь-кыдысь вуо. Соос пӧлын 93 аресъем Таисия Сидорова но 82 аресъем Анастасия Орлова. Таисия Сидорова пусйиз, улытозяз ортчем вань быръёнъёсы пыриськылӥз шуыса, туэ но палэнын кылемез ӧз поты. Гуртам но куараме сётэме луэ вал, но тазалыке сётэ на бере, участоке ик лыктэме потӥз, калыкен вераськеме, ваньзэ ас синмыным адӟеме Таисия Сидорова, бырйись Сыӵе ик мылкыдзэ Анастасия Орлова но вераз. Аслам лыктэме потӥз, пыды ветлэ ук али. Нылпиосы понна, умой улон понна куараме сётӥсько Анастасия Орлова, бырйись Тодэ вайытом, туннэ, 19-тӥ куарусёнэ, Россиысь Кун Думае быръёнъёслэн берпуметӥ нуналзы.  Тегъёс: Мерлык Ижкар быръёнъёс Удмуртия  